
    Kedves Barátom! Írod, hogy a Petőfi Társaság tagjait adod ki lapod karácsonyi mellékletén, s tőlem is bekövetelsz egy vagy két sort, amiből azt veszem ki, hogy mindössze egy jeles mondat kellene. De jut is nekem eszembe jeles mondat? Képtelen vagyok én arra?


    S aztán – hogy teljesen őszinte legyek – legjobb lenne, ha engem egyáltalán kihagynál. Engem hiába teszel nevezetessé, rajtam nem fog, nálam nem tarthat sokáig. Előre mondhatom, megjárod velem csúfosan. Gyönyörű dolog fog rám kisülni a halálom után.


    Amennyi Stammbuchos1 (alias: rövidruhás) leány van az ország azon vidékein, ahol csavarogni szoktam, az mind megnyomorít az emlékkönyvével, hogy írjak bele valamit. S én mindenikbe ezt az egyet írom:


    „Az író olyan, mint a havasi kürt, csak messziről jó hallani.”


    A kedves kis leányok szelíden mosolyognak, hálásan megköszönik:


    – Oh, be szép, be szép!


    Száz és száz mosolyt, édes tekintetet bezsebeltem már én ezért a mondatért imitt-amott.


    De a halálom után jön a nemulass; mert ha teneked az az ötleted támad egyszer, hogy holt írók Stammbuchokba elszórt sorait szeded össze a lapodba, hát egyszerre beküldik száz helyről ezt az egy mondatot.


    S akkor ki fog rólam sülni:


    – Nini, ennek az embernek csak ez az egyetlen gondolata volt!


    S még akkor is, ah, még akkor is marad egy mélységes, sötét titok; de már arra nehezen jöttök rá.


    Hogy ti. ezt az egy mondatot is Jókaitól plagizáltam.


    Mert megvan bennem az a szép vonás, hogy ha már lopok, a leggazdagabb embertől lopok.


    Azért hát kérlek, írd oda a képem alá, hogy „Az író olyan, mint a havasi kürt, csak messziről jó hallani” – s tedd alá a nevemet.

      Víg ember a tél nagyapó,


      Éppen olyan, mint egy szabó.


      Fehér ruhát szab a fáknak,


      Hólepedőt a világnak.


      Furcsa ember a tél apó,


      Szereti, ha minden fakó


      Megállj! – mondja a pataknak,


      S csörgő habjai befagynak.


      Vesszetek! – szól a füveknek,


      S zúzmarásan összeesnek.


      Mindent megdermeszt tél apó,


      Kegyetlenül, mint a bakó.


      Mit se kímél, csak titeket,


      A fürge kis gyerekeket.


      Hoz mulatságban újat, mást,


      Karácsonyfát és Mikulást.


      Bár alig látni mosolyát,


      Lábatokra hoz korcsolyát.


      Hoz lapda helyett hógolyót,


      Meleg kályhát s más egyéb jót.

    Ismeretes a mackónak az a szokása, hogy télvíz idejében alszik, mint a bunda. Késő ősz táján szokta magát eltenni télire a szél által halomra terített fák alá vagy gyökerek által fedett mélyedésekbe, ahol aztán nagy szuszogva letelepszik – s nőhet aztán tőle ölnyire a hó, és sivíthat a szél, az neki mindegy; ha lágy a tél, többször kijő odújából, s szétnéz a nagy természetben, de csakhamar megérezve, hogy nincs még itt a tavasz, morogva visszacammog odújába, s ki sem jön márciusig. Nagy munka ám neki az alkalmatos téli szállás fölkutatása. Napokig elkullog az erdőben szerteszét, keresve a jó helyet, s ilyenkor gyakrabban találkozhatni e mizantróp2 táncművésszel, mint más évszakban. Ilyenkor szokták aztán róla mondani, hogy „háztűznézni jár a mackó”;3 a vadász buzgón is jár utána, mert ebben az időben leghúsosabb, s tenyérnyi vastagságú a hája-zsírja – miből élne különben egész télen? –, meg a bőre is ilyenkor a legjobb. Ez időszakban lövik tehát a legtöbb medvét, már csak azért is, mert a friss hóban könnyen nyomára találni, s nagyobbára már álmában lehet rajtaütni.


    Csakhogy nem mindenki vadász ám, aki az erdőre jár, s egyáltalában nincs kellemetesen meglepetve, ha ilyen szálláskereső Atta-Troll4-ivadékokkal találkozik. Gazduram is, ha tudta volna, mikor fát szedni indult a közeli „széltörés”-be,5 hogy milyen találkozója lesz ott, bizony inkább otthon maradt volna, mert, hej, keserves dolog lehet az, mikor a mackó a hátulsó lábaira állva az első lábával bozontos szügyére6 öleli az embert! De hát nem tudta. Kimentek a szánkóval, s jócskán meg is rakták már, midőn nini, a ló erősen hegyezi a fülét és vadul ficánkol, különben nagyon jámbor fajta – hát, uramfia, az erdőszélen egyszerre csak két „szőrös talpú, lompos farkú” medve jelenik meg. A félálmos mackók bambán merednek rá a halálra ijedt parasztra és fiára, meg a reszkető lóra. Bizony ezer a szerencse, hogy a medve ilyenkor már sokkal lustább és kábultabb, semhogy gyors támadásra volna kedve, mert különben gazduram nem ért volna rá visszanyerni a hidegvérét, s fiastól együtt hamarosan fölkapni a szánkóra, rácsapni a lóra, és úgy elvágtatni, mintha ott se lettek volna. Mackóék pedig csendes sztoicizmussal bámulnak a fürge csoport után, s lomhán indulnak tovább, vackot keresni.

  


  Tartalom


  
    Az én jeles mondatom
  


  
    A tél örömei
  


  
    Meglepetés az erdőben
  


  
    Egy kis baleset
  


  
    Az első forintos bankó
  


  
    A karácsony
  


  
    A gyerekek világa
  


  
    Kinek mi kell ajándékba
  


  
    A kis Lala levele
  


  
    Misztériumok
  


  
    A gyanú
  


  
    A szeretet adományai
  


  
    A jégen
  


  
    Hol vagytok, pásztorok?
  


  
    „A én pohárom”
  


  
    Luca
  


  
    A ló, a bárányka és a nyúl
  


  
    Falusi karácsony
  


  
    Egy árva története
  


  
    A becsületes Gyuri története
  


  
    A költő utolsó karácsonya
  


  
    Az anyai szív csodája
  


  
    Karácsony ünnepén
  


  
    Karácsonyfa
  


  
    Kolofon


    Kiadja 2026-ban a Corvina Kiadó Kft., az 1795-ben alapított Magyar Könyvkiadók és Könyvterjesztők Egyesülésének tagja.


    [image: Corvina Kiadó]


    1086 Budapest, Dankó utca 4–8.


    corvina@lira.hu


    www.corvinakiado.hu


    Felelős kiadó: Király Levente, a Corvina igazgatója


    Műszaki vezető: Székelyhidi Zsolt


    Tördelés: Takács Klári


    Korrektor: Szarvas Melinda


    ISBN 978 963 13 7256 4


    Elektronikus változat:


    eKönyv Magyarország Kft.


    [image: ekonyvlogo]


    www.ekonyv.hu


    Készítette Ambrose Montanus


    Felhasznált betűtípusok


    HK Venetian – SIL Open Font License


    Milonga – SIL Open Font License


    Noto Sans Symbols 2 – SIL Open Font License


    Source Serif 4 – SIL Open Font License

  





OEBPS/Images/girland_top.png





OEBPS/Images/girland_bottom.png





OEBPS/Images/borito.jpg
KARACSONYA

CORVINA






OEBPS/Images/fancycim.png
Mikszath,
KARACSONYA






OEBPS/Images/corvina.png







OEBPS/Images/ekonyvlogo_2022.png
Konyv





